laion/Wikipedia-Exotic huggingface dataset:
Walk Off The Earth

Walk Off The Earth (מאנגלית: "להלך מעל הקרקע") היא להקת אינדי קנדית, שנוסדה בשנת 2006 בברלינגטון, אונטריו. הצלחתה הראשונה של הלהקה הגיעה מביצוע גרסות כיסוי (קאברים) לשיריהם של "האחים גרגורי". בשנת 2012 ביצעה הלהקה כיסוי לשיר "Somebody That I Used to Know" ובו חמשת חברי הלהקה מנגנים על גיטרה אחת. הביצוע זכה להצלחה ולמעלה מ-170 מיליון צפיות ביוטיוב. בין גרסאות הכיסוי הפופולריות אותן ביצעה הלהקה ניתן למנות את Someone like You,‏ Party Rock Anthem,‏ Roll Up ו-Payphone. במרץ 2013 יצא לאור אלבום הבכורה של הלהקה "R.E.V.O". ג'יאני לומינאטי- גיטרה, גיטרה חשמלית, גיטרה בס, יוקולילי, בנג'ו, קאזו, תופים, שירה, טרמין, ביטבוקס, קסילופון. ריאן מרשל- גיטרה, יוקולילי, שירה, חצוצרה. מייק ("Beard Guy") טיילור- קלידים, שירה, דיג'ירידו, קסילופון, חצוצרה, אקורדיון, קאזו. נפטר ב-2018. ג'ואל קאסאדי- תופים, קאזו, בונגוס, גיטרה בס, שירה, פסנתר, כפות, יוקולילי, גיטרה, קלימבה. שרה בלאקווד- גיטרה, גיטרה חשמלית, קאזו, יוקולילי, בנג'ו, גיטרה בס, שירה, פסנתר, תוף מרים, קסילופון, פעמונה. מדיה וקבצים בנושא Walk Off The Earth בוויקישיתוף אתר האינטרנט הרשמי של Walk Off The Earth Walk Off The Earth, ברשת החברתית פייסבוק Walk Off The Earth, ברשת החברתית אקס (טוויטר) Walk Off The Earth, ברשת החברתית אינסטגרם Walk Off The Earth, ברשת החברתית טיקטוק Walk Off The Earth, סרטונים בערוץ היוטיוב Walk Off The Earth, במסד הנתונים הקולנועיים IMDb (באנגלית) Walk Off The Earth, באתר אפל מיוזיק (באנגלית) Walk Off The Earth, באתר ספוטיפיי Walk Off The Earth, באתר סאונדקלאוד (באנגלית) Walk Off The Earth, באתר Last.fm (באנגלית) Walk Off The Earth, באתר AllMusic (באנגלית) Walk Off The Earth, באתר MusicBrainz (באנגלית) Walk Off The Earth, באתר דיזר Walk Off The Earth, באתר Discogs (באנגלית) Walk Off The Earth, באתר Songkick (באנגלית) Walk Off The Earth, באתר בנדקמפ Walk Off The Earth, באתר בילבורד (באנגלית) Walk Off The Earth, באתר טיידל (באנגלית) ביצוע השיר ביוטיוב 2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
אליס איב

אליס סופיה איב (באנגלית: Alice Sophia Eve; נולדה ב-6 בפברואר 1982) היא שחקנית קולנוע אנגלייה-אמריקאית. נודעת בזכות תפקידיה בסרטים "לא בליגה שלי", "גברים בשחור 3", "האויב בתוכנו - סטארטרק", ו"לפני שניפרד". איב נולדה בלונדון, אנגליה שבממלכה המאוחדת. הוריה הם זוג השחקנים שרון מוהאן וטרוור איב. לה שני אחים קטנים יותר והיא ממוצא וולשי ואירי. למדה בבית הספר הפרטיים המובילים "בית ספר בידלס" שבהמפשייר וב"בית ספר וסטמינסטר" שברובע הסיטי של וסטמינסטר. לאחר מכן, נסעה איב ללוס אנג'לס ללמוד משחק "תיאטרון בבית הבובות של בברלי הילס". למדה כמו כן ב"מכללת סנט קת'רין" כחלק מאוניברסיטת אוקספורד, שם שיחקה במחזות מקומיות, בין היתר ב"חשיבותה של רצינות" ו"אנה גלקתיה". איב החלה דרכה במספר הפקות של ה-BBC ובהפקתו של רוברט דה נירו "המין היפה". בשנת 2006 התפרסמה לראשונה בקומדיית הפשע "שום כלום" לצידם של דייוויד שווימר וסיימון פג ובדרמה הקומית "מתחילים בעשר" בהפקתו של טום הנקס. ב-2009 הופיעה בדרמה "לחצות גבולות" בתפקיד השחקנית האוסטרלית קלייר שאפרד השוהה בניגוד לחוק בארצות הברית. בשנת 2010 שיחקה איב בקומדיות "לא בליגה שלי" בתפקיד מולי מק'ליש, ובסרט "סקס והעיר הגדולה 2" בתור ארין, השמרטפית של ילדיה של שארלוט אותה גילמה קריסטין דייוויס. בשנת 2011 שיחקה בארבעה פרקים בסדרת הדרמה הקומית "הפמליה" בתפקיד העיתונאית סופיה. ב-2012 השתתפה איב בשובר הקופות "גברים בשחור 3" בתפקיד הסוכנת O ובמותחן "העורב". בשנת 2013, הופיעה איב בסרטים "האויב בתוכנו - סטארטרק" ו"הלילה קר". בנוסף באותה שנה היא התארחה בתערוכה הטכנולוגית של CES, ובווידאו קליפ לשיר "Queenie Eye" של פול מקרטני. בשנת 2014 שיחקה בסרט "לילה מוטרף במוזיאון 3: סוד הקבר" לצידו של בן סטילר. בנוסף ב-2014, כיכבה בסרט הדרמה הרומנטית "לפני שניפרד", לצדו של כריס אוונס שגם ביים את הסרט. בשנת 2016 הופיעה בפרק הבכורה של העונה השלישית מתוך סדרת האנתולוגיה "מראה שחורה". בשנת 2018 הצטרפה לקאסט העונה השנייה של הסדרה "איירון פיסט" (המבוססת על חוברות הקומיקס "איירון פיסט" מבית מארוול קומיקס) בדמותה של נבלת-העל טיפואיד מרי. בשנת 2019 גילמה את דמותה של איינסלי אירהרדט בסרט הדרמה הביוגרפי "פצצה" . בשנת 2020 גילמה את סוזן טרנצ'ארד בסדרת הדרמה ההיסטורית "בלגרביה" (המבוססת על רומן באותו שם מאת ג'וליאן פלוז), כאשתו של יורש העצר לכס המלוכה אוליבר טרנצ'ארד. הייתה במערכת יחסים ארוכת-טווח עם המשורר אדם א'וריורדאן, אותו הכירה במהלך לימודיה באוניברסיטת אוקספורד. הזוג נפרד במהלך 2012. ב-14 באוגוסט 2014 התארסה עם בן זוגה וחברה מימי התיכון, המממן אלכס קאופר-סמית'. הזוג נישא ב-31 בדצמבר 2014, אך התגרש בשנת 2017. איב מתגוררת לסירוגין בלונדון ובלוס אנג'לס, והיא התאזרחה גם כאמריקאית ב-16 בנובמבר 2017, בנוסף לאזרחות הבריטית שלה מלידה. יש לה הטרוכרומיה, עינה השמאלית כחולה ועינה הימנית ירוקה. אתר האינטרנט הרשמי של אליס איב (באנגלית) אליס איב, ברשת החברתית פייסבוק אליס איב, ברשת החברתית אינסטגרם אליס איב, במסד הנתונים הקולנועיים IMDb (באנגלית) אליס איב, באתר AllMovie (באנגלית) אליס איב, באתר Rotten Tomatoes (באנגלית) אליס איב, באתר Box Office Mojo (באנגלית) אליס איב, במסד הנתונים הקולנועיים KinoPoisk (ברוסית) אליס איב, באתר Discogs (באנגלית)
גנרטור תרמואלקטרי

גנרטור תרמואלקטרי הוא מחולל חשמל, המשמש, בין השאר, משימות חלל ארוכות שנים. עקרון הפעולה שלו מבוסס על העובדה שיסוד רדיואקטיבי, כמו פלוטוניום, הוא יסוד לא יציב, אשר דועך ובסופו של תהליך הדעיכה, הוא הופך לאיזוטופ יציב של עופרת. תהליך הדעיכה הזה מייצר גם חום רב. במחולל התרמואלקטרי החום מנוצל לייצור חשמל. בארצות הברית, המחוללים הללו הם בדרך כלל מטיפוס SNAP והם שימשו במשימות חלל שונות. המחולל בנוי ממכל עמיד המכיל בתוכו את החומר הרדיואקטיבי. מצמדים חומניים ממוקמים בקירות המכל והם מחוברים למקרן חום. החום המיוצר על ידי דעיכת החומר הרדיואקטיבי, זורם דרך המצמדים החומניים אל מקרני החום, ויוצר תוך כדי כך חשמל. החומר הרדיואקטיבי הוא לרוב פלוטוניום-238 מכיוון שהוא דורש את מינימום עמידות חומר המכל ויש לו את תוחלת החיים הגדולה ביותר. יש לו זמן מחצית החיים של 87 שנים, כך שהוא מספיק טוב עבור משימות מחקר של מערכת השמש. עם זאת, המצמדים החומניים מאבדים מאמינותם והם מקצרים את זמן החיים של גנרטור כזה. האפשרות להשתמש באנרגיה סולארית מוגבלת בחלל. הן בגלל מרחק רב מהשמש המוריד את הניצולת עבור חלליות, והן בגלל מעברי יום-לילה, ובלאי של מצברים עבור רוברים על כוכבי לכת שונים (בעיקר על מאדים). מסיבות אלו רווח השימוש במחולל תרמואלקטרי במשימות חלל שונות, ומהווה פתרון אמין, המספק הספק חשמלי יציב, לאורך זמן ארוך, ובמקרים מסוימים אף לעשרות שנים. בחללית פיוניר 10 ששוגרה ב-1972, המחולל החזיק 31 שנים. פיוניר 11 ויקינג 1 ויקינג 2 גלילאו (רובר) קוריוסיטי בחלליות וויאג'ר 1 ווויאג'ר 2 המחולל פועל מאז 1977, אך כנראה שיפסיק לספק אנרגיה מספקת בין 2020 ל-2026. בדיקת המחולל התרמואלקטרי של החללית קאסיני. . החללית ניו הורייזונס בחדר ההכנה. ניתן לראות צילינדר שחור הבולט מגוף החללית - זה המחולל התרמואלקטרי בסרט להציל את מארק וואטני מוזכר השימוש בגנרטור כזה לשם ניצול החום אותו הוא מפיק . עם זאת הסצנה איננה חפה מטעויות. זרם תרמו אלקטרי גנרטור רדיואיזוטופי תרמואלקטרי technology/thermoelectric-power גנרטור תרמואלקטרי, באתר אנציקלופדיה בריטניקה (באנגלית) "How far can Voyager 1 go before we lose contact?". YouTube - Primal Space channel. נבדק ב-16 בינואר 2019. {{cite web}}: (עזרה) http://sciencevshollywood.com/staying-warm-with-a-box-of-radiation-on-the-martian/ The Martian 2015 - Hot Stuff Clip, סרטון באתר יוטיוב https://atomicinsights.com/martians-rtg-science-errors/
חוק הטריוויאליות של פרקינסון

חוק הטריוויאליות של פרקינסון (מאנגלית: Parkinson's Law of Triviality), הידוע גם כ-"bikeshedding" או "דוגמת סככת האופניים", הוא טענה מהספר חוק פרקינסון לפיה דיונים על נושאים חשובים יסתיימו במהירות ואילו דיונים על נושאים פשוטים יכולים להימשך זמן רב. הנימוק לכך, לפי פרקינסון, הוא שרוב האנשים אינם מבינים בנושאים מורכבים, ועל כן נוטים לקבל החלטות לגביהם בלי לדון בפרטים. לעומת זאת נושאים פשוטים (ולכן, בדרך כלל, מעוטי חשיבות) מעלים דיון שבו כל אחד מהמשתתפים יכול לכאורה להוכיח את יכולותיו, וכתוצאה להאריך את הדיון עד למאוד. הטענה מופיעה בפרק השלישי "פיננסים גבוהים, או הנקודה בה נעלמה ההתעניינות" ובה מתואר כיצד דיון לאישור הקמת כור גרעיני אורך 10 דקות ואילו דיון על הקמת סככת האופניים שלידו מתמשך על פני שלוש פגישות: אף אחד מחברי הוועדה לא מבין באמת בכור הגרעיני ויכול להעריך האם סכומי הכסף הגבוהים הכרוכים בהקמתו מוצדקים או לא (שכן לרוב חברי הוועדה אין ניסיון עם עשרות מיליוני דולרים), אולם כל אחד יודע לבנות סככת אופניים ויכול להעריך סכומים של עשרות עד אלפי דולרים ולכן כל אחד יכול לתרום לדיון בנושא, מה שמאפשר לדיון להתארך. בתחומי המחשבים ידוע תואר הגנאי bikeshedding (או אזכור "צבע סככת האופניים") להיסחפות לדיון ארוך בנושא שולי בעקבות הודעה של פול הנינג-קאמפ ברשימת הדיוור של מפתחי FreeBSD בוויכוח כזה. חוק פרקינסון עמיעד כהן, ‏ניתוח הפרק השלישי + תרגום של הפרק השלישי לעברית, השילוח, גיליון 13, פברואר 2019. A bike shed (any colour will do) on greener grass...‎ - הודעה לרשימות התפוצה של מפתחי FreeBSD למה שיהיה אכפת לי מהו צבע הסככה? מתוך אוסף השאלות הנפוצות של מיזם FreeBSD
נבחרת דרום סודאן בכדורסל

נבחרת דרום סודאן בכדורסל היא נבחרת הכדורסל הלאומית של דרום סודאן. הנבחרת הוקמה במאי 2011 והצטרפה לפיב"א בשנת 2013. הדירוג הנוכחי של נבחרת דרום סודאן ברשימת הדירוג של פיב"א לנבחרות גברים, הוא המקום ה-23 בעולם, נכון ל-10 באוגוסט 2024, עלייה של 11 מקומות לעומת דירוג קודם. הנבחרת שיחקה את משחקה הראשון נגד Ugandan club champions Power והפסידה בתוצאה 86-84. הנבחרת העפילה פעם אחת לאליפות אפריקה בכדורסל בשנת 2021 והגיעה לרבע הגמר. הנבחרת העפילה לטורניר הגמר של גביע העולם בכדורסל שהתקיים בשנת 2023 וסיימה במקום ה-17. מכיוון שסיימה במקום הגבוה ביותר בטורניר מבין כל הנבחרות האפריקניות, היא העפילה לראשונה בתולדותיה למשחקים האולימפיים שיתקיימו ב2024. להלן שחקני הנבחרת: מדיה וקבצים בנושא נבחרת דרום סודאן בכדורסל בוויקישיתוף דירוג לנבחרות לאומיות גברים באתר פיב"א "Power the history boys". New Vision Online. אורכב מ-המקור ב-2011-07-19. נבדק ב-2 באוגוסט 2011. {{cite web}}: (עזרה)
אפימתאוס (ירח)

אפימתאוס הוא אחד מהירחים הפנימיים של שבתאי. הירח נקרא על שם הטיטאן אפימתאוס אחיו של פרומתאוס. אדווין דולפס (אנ') הבחין בירח המקיף את שבתאי ב־15 בדצמבר 1966, והציע את השם יאנוס. שלושה ימים לאחר מכן, ריצ'רד ווקר ערך תצפית דומה וראה גם הוא ירח במסלול זהה. האסטרונומים היו משוכנעים ששתי התצפיות הן של אותו ירח, שנקרא באופן לא רשמי יאנוס. היה קשה להסביר את התצפיות מכיוון שנתוני התצפיות לא התאימו לחישובים. באוקטובר 1978 הציעו שני מדענים שההסבר הטוב ביותר לתצפיות הוא שמדובר בשני ירחים בעלי מסלול כמעט זהה. ההשערה הוכחה בשנת 1980 על ידי הגשושית וויאג'ר 1. בשנת 1983 נתן האיגוד האסטרונומי הבינלאומי לירח שווקר גילה את השם אפימתאוס, ואישר את השם יאנוס לירח שדולפס גילה. אפימתאוס משלים הקפה אחת סביב שבתאי ב־16 שעות 31 דקות ו־50.6 שניות. כשמסלולי אפימתאוס ויאנוס מתחלפים, זמן זה גדל בכ־28.1 שניות. מסלולו נטוי בזווית קטנה של 0.351 מעלות ביחס למישור קו המשווה של שבתאי. הוא משלים סיבוב אחד סביב צירו ב־0.694 ימי ארץ ואותו הזמן נמשך סיבובו סביב שבתאי. מכיוון שהוא נמצא בתהודת סיבוב־מסלול עם שבתאי, הרי שהוא מראה אל שבתאי תמיד אותו הצד. צירו נטוי בזווית אפס אל מסלולו. אפימתאוס ויאנוס הם בעלי מסלול משותף (תהודה מסלולית 1:1). המרחק הממוצע בין המסלולים שלהם הוא כ־50 ק"מ פחות מהקוטר של כל אחד מהירחים. על פי חוקי קפלר הירח הפנימי ינוע מהר בכ־28.1 שניות יותר מהירח החיצוני. אחת לארבע שנים הירחים מתקרבים ומשפיעים כבידתית אחד על השני. הירח הפנימי מקבל תאוצה גבוהה יותר ותופס מסלול חיצוני ומכיוון שכך הוא מאט את תנועתו, ואילו הירח הפנימי מאט ו"נופל" למסלול פנימי יותר כתוצאה מכך מגביר את מהירותו, התהליך נמשך כ־100 ימים. בכל שינוי כזה יאנוס משנה את מסלולו בכ־20 קילומטר ואילו אפימתאוס משנה את מסלולו בכ־80 ק"מ, מכיוון שמסתו של יאנוס גדולה פי 4 משל אפימתאוס. הקרבה הגדולה ביותר שתהיה בין שני הירחים במהלך החלפת המסלול היא כ־10,000 ק"מ. החלפות מסלול כאלה קרו ב־2006 (החלפה זו תועדה על ידי קאסיני) וב־2010. ככל הידוע לנו, מסלול זה הוא ייחודי במערכת השמש. קוטרו הממוצע הוא כ־116 ק"מ. יש על פניו מספר מכתשים הגדולים מ־30 ק"מ. כמו כן יש עליו רכסים ותעלות קטנים וגדולים. צפיפותו הממוצעת היא 0.63 גרם לסמ"ק, ומהירות ההימלטות מעל פניו היא 0.035 ק"מ בשנייה. מסתו וצפיפותו הקטנות מרמזות על כך, שהוא עשוי ברובו מקרח. הטמפרטורה השוררת על פניו היא כ־78 מעלות קלווין. מדיה וקבצים בנושא אפימתאוס בוויקישיתוף Fountain, J. W.; Larson, S. M. (1978). "Saturn's ring and nearby faint satellites".doi:10.1016/0019-1035(78)90076-3 הדיווח על התצפית באתר האיגוד האסטרונומי הבינלאומי דיווח באתר האיגוד האסטרונומי הבינלאומי הדיווח על התצפית באתר האיגוד האסטרונומי הבינלאומי ריקוד הירחים באתר המעבדה להנעה סילונית של נאס"א ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
בריאן מייקל בנדיס

בריאן מייקל בנדיס (באנגלית: Brian Michael Bendis; נולד ב-18 באוגוסט 1967) הוא כותב ומאייר קומיקס אמריקני-יהודי. זוכה חמישה פרסי אייזנר. מוכר בזכות יצירותיו עבור חברות מארוול קומיקס ואימג' קומיקס. בנדיס החל את דרכו ככותב ומאייר קומיקס אפל ואורבני כ-"Powers" ,"Jinx" ו-"Goldfish" לפני שפרץ את דרכו בקומיקס של גיבורי-על. היה אחד מחלוציו של חותם אולטימייט מארוול בשנת 2000, עת פרסם את סדרת אולטימייט ספיידרמן. בהמשך, הוא הריץ מחדש את זיכיון האוונג'רס עם קבוצת האוונג'רס החדשים בשנת 2004, וכן כתב מספר אירועים משמעותיים ביקום מארוול כמו מלחמה סודית, בית אם, פלישה סודית, מצור ועידן אולטרון. בעבודתו במארוול, בנדיס כתב שני קרוסאוברים גדולים של החברה הממשיכים זה את זה: "האוונג'רס מתפרקים", שהוביל לפירוק האוונג'רס ולאתחול הסדרה מחדש ב"אוונג'רס החדשים" עם צוות חדש לגמרי (ושני ותיקים) ו"בית אם" הגדול יותר אשר בו מסופר על יקום שיצרה מכשפת השני אחרי מאורעות "האוונג'רס מתפרקים", כשלאחריו המוטאנטים הופשטו מכוחותיהם. בסוף 2017, עזב בנדיס את מארוול ועבר לחוזה בלעדי אצל המתחרה DC קומיקס. Fire Fortune and Glory Goldfish Jinx Powers Quivers Torso Hellspawn Sam and Twitch Alias The Avengers Daredevil Vol.2 Ultimate Spider-Man Ultimate Fantastic Four Ultimate X-Men The Pulse #1-14 Elektra Vol.2 House of M Secret War Spider-Woman: Origin (מיני סדרה) Spider-Woman Ultimate Marvel Team-Up Ultimate Six (מיני סדרה) Guardians of The Galaxy Vol.3 All-New X-Men Uncanny X-Men מדיה וקבצים בנושא בריאן מייקל בנדיס בוויקישיתוף אתר האינטרנט הרשמי של בריאן מייקל בנדיס (באנגלית) בריאן מייקל בנדיס, ברשת החברתית אקס (טוויטר) בריאן מייקל בנדיס, ברשת החברתית אינסטגרם בריאן מייקל בנדיס, ברשת החברתית Goodreads בריאן מייקל בנדיס במסד הנתונים comicbookDB נירית אנדרמן, האיש שהרג את ספיידרמן והקים אותו לתחייה כנער שחור, באתר הארץ, 12 בספטמבר 2015 George Gene Gustines, Brian Michael Bendis Leaves Marvel for DC Comics, NYTimes, ‏7.11.2017
אינגריד אלכסנדרה, נסיכת נורווגיה

הנסיכה אינגריד אלכסנדרה מנורווגיה (בנורווגית: Ingrid Alexandra prinsesse av Norge; נולדה ב-21 בינואר 2004 באוסלו, נורווגיה) היא בתם של יורש העצר הנורווגי הוקון ואשתו הנסיכה מטה מאריט, והיא מיועדת להיות מלכת נורווגיה לאחר שלטון אביה. אינגריד נולדה ב-21 בינואר 2004 בבית החולים של אוניברסיטת אוסלו. היא הוטבלה לנצרות בארמון המלכותי ב-17 באפריל על ידי הבישוף של אוסלו, סנדקיה היו יורשי העצר של דנמרק, ספרד ושוודיה, סבה המלך האראלד החמישי, דודתה הנסיכה מרתה לואיז וסבתה מצד אימה מאריט טג'נסן. ב-2005 נולד אחיה הנסיך סברה, ובנוסף לו יש לה אח למחצה מנישואיה הראשונים של אמה. מאחר שב-1990 בוטל חוק העדפת הבן הבכור בסדר הירושה הנורווגי, נמצאת אינגריד במקום השני בסדר הירושה לאחר אביה. כצאצאית של אדוארד השביעי היא נכללת גם בסדר הירושה לכתר הבריטי אך שם אחיה נמצא לפניה בתור. ב-2010 החלה אינגריד את לימודיה בבית הספר, הוריה בחרו לשלוח אותה לבית ספר ציבורי, שלא כמו קודמיה במשפחת המלוכה הנורווגית, מכיוון שהוריה רצו שתהיה לה ילדות רגילה ככל האפשר. באותה שנה שימשה גם כשושבינה בחתונה של הסנדקית שלה ויקטוריה נסיכת שוודיה ואף הוזכרה בפרק בסדרה "משפחת סימפסון". ב-2011 הופיעה אינגריד במהלך קליפ שהוצג באירוויזיון ביחד עם אמה ואחיה למחצה רוקדים לצלילי מוזיקה. היא מתגוררת עם משפחתה באחוזת סקאוגום. מדיה וקבצים בנושא אינגריד אלכסנדרה, נסיכת נורווגיה בוויקישיתוף אינגריד אלכסנדרה, נסיכת נורווגיה, במסד הנתונים הקולנועיים IMDb (באנגלית)
נבחרת דרום סודאן בכדורגל

נבחרת דרום סודאן בכדורגל מייצגת את רפובליקת דרום סודאן, ומנוהלת על ידי התאחדות הכדורגל של דרום סודאן, גוף ממשלתי לכדורגל במדינה. הנבחרת חברה בקונפדרציית הכדורגל של אפריקה מ-10 בפברואר 2012.. הדירוג הנוכחי של נבחרת דרום סודאן ברשימת הדירוג של פיפ"א, הוא המקום ה-172 בעולם, נכון ל-19 בספטמבר 2024; הניקוד הוא 967.83 – ירידה של 3 נקודות לעומת ניקוד קודם. דירוג השיא 134 נמדד לראשונה בנובמבר 2015, והדירוג הנמוך ביותר 205 נמדד לראשונה בספטמבר 2013. ד"ר סלי סמואל לולאקו מונה ב-25 במאי 2011 כמפקח על הנבחרת הלאומית.. ביולי 2012 מונה למאמן זוראן דורדביץ', אחריו אימן איסמאיל בלאנגה, לאחר מכן סליי לולאקו סמואל. כיום מאמן את הנבחרת אליה ווקו. בשנת 2014 הנבחרת התמודדה בפעם הראשונה בטורניר מוקדמות גביע אפריקה לאומות 2015. בשנת 2015 הנבחרת התמודדה בפעם הראשונה בטורניר מוקדמות גביע העולם בכדורגל. 2018 עד 2022 - לא העפילה 2015 עד 2023 - לא העפילה אתר האינטרנט הרשמי של נבחרת דרום סודאן בכדורגל מדיה וקבצים בנושא נבחרת דרום סודאן בכדורגל בוויקישיתוף South Sudan admitted as a member of CAF, SuperSport.com, Retrieved 10 February 2012. דירוג לנבחרות לאומיות לגברים באתר פיפ"א החל מאוגוסט 2012 – אז החל דירוג פיפ"א לנבחרת זו Kayanga, John (25 במאי 2011). "Constitution, Budget for National soccer team remains unfinished". Juba Post. אורכב מ-המקור ב-2011-08-19. נבדק ב-26 במאי 2011. {{cite web}}: (עזרה)
מנזר קיילמור

מנזר קיילמור (באנגלית: Kylemore Abbey; באירית: Mainistir na Coille Móire) הוא מנזר של מסדר בנדיקטיני השוכן בחבל קונמארה, במחוז גולוויי שבמערב אירלנד. בסמוך למנזר נמצאים גנים ויקטוריאנים וכנסייה, ומופעלת מסעדה וחנות המוכרות מוצרים שיוצרו על ידי הנזירות, כמו ריבות ושוקולד. המבנה הוקם בשנות ה-60 של המאה ה-19 בסגנון התחייה הגותית, על ידי מיטשל הנרי כבית חלומות לכבוד אשתו, עשר שנים לאחר ששהו באזור בירח דבש והתאהבו במקום. בניית הטירה נמשכה מספר שנים. בני הזוג שתלו אלפי עצים ששימשו כשוברי רוח באזור. בשנת 1903 מכר הנרי, שעבר בינתיים להתגורר באנגליה, את הטירה לדוכס ממנצ'סטר. הדוכס שהיה מהמר כבד נאלץ למכור את הטירה תוך כעשור. ובסופו של דבר היא נרכשה ב-1920 על ידי המנזר הבנדיקטיני. הנזירות פתחו בטירה פנימייה בינלאומית יוקרתית לבנות. הפנימייה נסגרה סופית בשנת 2010 לאחר שנשארה במקום רק ילדה אחת. כיום חלק מהמנזר פתוח לציבור הרחב ונחשב לאטרקציה תיירותית. הגנים הכילו 21 חממות, בית תה וגן מוקף חומה בסגנון ויקטוריאני. הגנים הוזנחו בתקופתו של הדוכס ממנצ'סטר ועבודות לשחזורם החלו בשנות ה-90 של המאה העשרים. עד עתה שוחזרו 2 חממות מתוך ה-21. ליד המנזר עומדת כנסייה לא פעילה שנבנתה על ידי הנרי לזכר אשתו שנפטרה בשנת 1874 ולידה מאוזוליאום שבו קבורים השניים. מדיה וקבצים בנושא מנזר קיילמור בוויקישיתוף
פינטה אבא

פינטה אבא (בהונגרית: Aba Finta;‏ ? – 1287) היה אציל הונגרי, שכיהן כשליט טרנסילבניה בשנים 1279-1278 או 1280 וכפלטין (נאדור) של הונגריה ביולי 1280 - יולי 1281. כונה לפעמים "Aba nembéli Szalánci Finta" (פינטה מסאלאנץ בן למשפחת אבא). פינטה אבא היה בנו של האישפאן של אויוואר, דוד אבא (מת ב-1280), צאצא של הענף ספלאק של משפחת אבא. היו לו אחות ושני אחים - אמאדה אבא, שכיהן כפלטין של הונגריה ופטר אבא, שהיה שופט מלכותי. שמו של פינטה אבא הופיע במקורות ההיסטוריים ההונגרים בתקופה שבין השנים 1275 ו-1282. בשלהי שנת 1277 והתחלת שנת 1278 נלחם פינטה (יחד עם גיירג' באקשה) בשרות המלך לסלו הרביעי הקומני נגד האצילים המורדים לוראנד (או רולנד) (בן של מרק), וגרגן גרגייה הצליחו לכבוש שטח בגבול בין אזור ציפס או ספשג (Szepesség) ובין טרנסילבניה. פינטה הביס את המורדים ובסתיו 1278 עלה לתפקיד של שליט טרנסילבניה. בינתיים פרץ סכסוך קשה בין המלך לסלו ובין הכנסייה הקתולית והציר (לגאט) של האפיפיור ניקולאוס השלישי, הבישוף פיליפ. הכנסייה זעמה ונידתה את המלך המכונה " הקומני" על אי יישום החוקים לגבי יישוב הקומנים (השאמאניסטים) והעברתם לנצרות, על הזדהותו איתם וחיי ההוללות שניהל בקרבם. המלך עצר את פיליפ בשנת 1279 ומסר אותו למאסר לידי הקומנים. בסכסוך הזה לקח פינטה את צד הכנסייה, עצר בינואר 1280 את המלך והפקיד אותו לשמירה בידי האציל לוראנט בורשה בקורסאנוואר. לאחר מכן כפה על המלך פשרה עם הכנסייה. גם המלך וגם הציר של האפיפיור שוחררו. המלך הסכים ליישב את הקומנים ולנצרם. בעקבות תיווכו השיג פינטה לעצמו את חבל אונג, המחולק בימינו בין אוקראינה המערבית ובין סלובקיה המזרחית. הוא בנה שם מחדש באבן את טירת נביצקה ששרידיה נראים עד היום. אחרי ששחרר את המלך, הוחלף פינטה בקיץ 1280 בתפקיד השליט בטרנסילבניה על ידי נציג של משפחת קסגי. התמנה במקום זאת לפלטין של הונגריה, "שופט" של הקומנים בהונגריה, ו"אישפאן" של האזורים שומוג' ושופרון. כשהקומנים התאכזבו מכניעת המלך לדרישות הכנסייה והחלטתו לשנות את מעמדם בהונגריה, הם ניסו להימלט. המלך ופינטה אבא רדפו אחריהם וניצחו אותם. אולם בסופו של דבר המלך לא שכח לפינטה את התנהגותו הבוגדנית הקודמת ובשנת 1281 הדיח אותו מכל תפקידיו. כעדות הכרוניקן שימון קזאי, הואשם פינטה בחילול שם המלך (laesio maestatis). בקיץ 1281 הנהיג פינטה מרד נגד המלך במחוזות אבאוי וגמר (Gömör) אך נוצח במצור טירתו בסאלאנץ (כיום - סלאנץ בסלובקיה). נפטר לפי מקורות שונים ב-1284 או 1287. פינטה אבא היה נשוי ואב לבת, קלרה, שנישאה לאציל גיולה שיקלוש. Gyula Kristó Histoire de la Hongrie Médiévale, tome I, Le temps des Arpades, Presses Universitaires de Rennes,2000, (בצרפתית) ההיסטוריה של טירת נביצקה (באנגלית) Károly Szabó Kún László Budapest, Mehner kiadása 1886(בהונגרית) Homan Szekfű Magyar TörténetBudapest, Király Magyar Egyetemi Nyomda 1928 (בהונגרית) Bánlaki József A magyar nemzet hadtörténelme Arcanum adatbázis Kft 2001 ע ' 467 (בהונגרית) Markó László: A magyar állam főméltóságai Szent Istvántól napjainkig G.Kristó ע' 153 Homan Szekfű G.Kristó שם J.Bánlaky ע' 467 http://www.sulinet.hu/oroksegtar/data/telepulesek_ertekei/Siklos/pages/Siklos_evszazadai/008_Font_Marta.htm מרתה פונט - תולדות משפחת שיקלוש
בחריין במשחקים הפאראלימפיים

בחריין השתתפה לראשונה במשחקים הפאראלימפיים בניו יורק וסטוק מנדוויל (1984) ומאז משתתפת במשחקים דרך קבע. במשחקי החורף לא נטלה בחריין חלק מעולם. לאורך השנים זכו ספורטאיה הנכים של בחריין בעשר מדליות פאראלימפיות: שתי מדליות זהב, שלוש מדליות כסף וחמש מדליות ארד. המשלחת הראשונה אותה שלחה בחריין למשחקים הפאראלימפיים שנערכו בשנת 1984 כללה 12 ספורטאים (עשרה גברים ושתי נשים). כבר במשלחת הבכורה, הצליחה בחריין לזכות בשתי מדליות פאראלימפיות ראשונות, כשהאתלט אדל סולטאן זכה במרוץ ל-100 מטרים במדליית הארד עם תוצאה של 17.58 שניות במקצה הגמר, ואתלט נוסף שקטף את המליית הארד בהטלת כידון. במדליית הזהב הראשונה בתולדות בחריין זכתה המשלחת במשחקים הפאראלימפיים סיאול (1988), כשחאלד אל סאקר זכה בתחרות הסלאלום (קטגוריה A1) עם תוצאה של 3:08.8 דקות. המשלחת הבחריינית לא הצליחה לזכות במדליית זהב נוספת, עד המשחקים הפאראלימפיים ריו דה ז'ניירו (2016), אז זכתה האתלטית פטימה נדהם בהדיפת כדור ברזל (קטגוריה F53) כשזרקה למרחק של 4.76 מטרים. בחריין במשחקים האולימפיים בחריין במשחקים האולימפיים לנוער Participation Numbers New York / Stoke Mandeville 1984 Paralympic Games באתר הוועד הפאראלימפי הבינלאומי New York / Stoke Mandeville 1984 Paralympic Games Men's 100 m 5 New York / Stoke Mandeville 1984 Paralympic Games Men's Javelin 5 Seoul 1988 Paralympic Games Men's Slalom 1A Women's Shot Put - F53
בנגלדש במשחקים הפאראלימפיים

בנגלדש השתתפה לראשונה במשחקים הפאראלימפיים באתונה (2004) כששלחה ספורטאי בודד להשתתף במשחקים. במשחקי החורף לא נטלה בנגלדש חלק מעולם. ספורטאים מבנגלדש התחרו במשחקים הפאראלימפיים בייג'ינג (2008) ולאחר מכן נעדרה המדינה משתי האולימפיאדות הבאות, עד המשחקים הפאראלימפיים טוקיו (2020). הספורטאים הנכים אותם שלחה בנגלדש למשחקים מעולם לא זכו במדליה פאראלימפית, ולא הגיעו להישגים ספורטיביים משמעותיים. בנגלדש במשחקים האולימפיים בנגלדש במשחקים האולימפיים לנוער המשתתפים במשחקים 2004
1839 במדע

ערך מורחב – 1839 תומאס הנדרסון הצליח לחשב את המרחק עד לאלפא קנטאורי. חקר אזור קופאן על ידי משלחת אמריקאית-אנגלית. תאודור שוואן מרחיב את תאוריית התא לכלל היצורים החיים. 1 במאי – תחילת חקר חלקים פנימיים של אוסטרליה על ידי אדוארד איירי. 19 בספטמבר – משלחת לחקר אנטארקטיקה בראשות ג'יימס קלארק רוס יוצאת לדרך. הגדרת תקופת הסילור על ידי רודריק מורצ'ינסון. 9 בינואר – האקדמיה הצרפתית למדע פרסמה את העקרונות של תהליך קבלת דאגרוטיפ. 25 בינואר – ויליאם הנרי פוקס טלבוט הציג את התמונות שצילם שלו. 24 בפברואר – הוצאת פטנט על מחפר שמופעל על ידי קיטור לויליאם אוטיס. 9 באפריל – הפעלה מסחרית ראשונה של טלגרף חשמלי. בוצע לאורך מסילת הרכבת באנגליה. מייקל פאראדיי פרסם את ספרו Experimental Researches in Electricity בו הוא הגדיר את עקרונות החשמל. בניית תא דלק ראשון על ידי ויליאם גרוב המצאת גיפור על ידי צ'ארלס גודייר המצאת בביט על ידי איסאק באביט בניית אופניים ראשונים על ידי קירקפטריק מקמילאן בסקוטלנד. גילוי לנתן על ידי קרל מוסנדר. 11 בפברואר – ג'וסיה וילארד גיבס, פיזיקאי-כימיכאי אמריקאי (נפטר ב-1903) 29 בינואר – אלמון סטראוג'ר, ממציא אמריקאי (נפטר ב-1902) 12 באפריל – ניקולאי פרז'וואלסקי, מגלה ארצות רוסי (נפטר ב-1888) 8 באפריל – פייר פרבוס, פיזיקאי שווייצרי (נולד ב-1751) 27 ביוני – אלאן קניגהם, בוטנאי אנגלי (נולד ב-1791) 28 באוגוסט – ויליאם סמית, גאולוג אנגלי (נולד ב-1769) 29 בספטמבר – פרידריך מוס, גאולוג גרמני (נולד ב-1773) 15 בנובמבר – ויליאם מרדוך, ממציא סקוטי (נולד ב-1754) מדיה וקבצים בנושא 1839 במדע בוויקישיתוף
מקוב

האם התכוונתם ל... אישים: בתיה מקוב – חלוצה עברית הרצל מקוב – איש ציבור ואיש מנהל ישראלי ישראל מקוב – איש עסקים ישראלי ערן מקוב – איש צבא ישראלי אחר: מקוב מזובייצקי – עיר בפולין פרשת מקוב – אירוע שהתרחש ברחובות בתחילת שנת 1913